منوعة , قفشات شعرية عراقية - المجموعة الثالثة
القفشه نوع شعري حديث النشأه انتشر بشكل كبير بسبب تكامل صورتها الشعريه وبسبب تميزه بصفة المفاجأه و الشيء اللامتوقع في الشطر الثاني منه
القفشات انواع منها قفشات عتاب , قفشات غزل , قفشات مضحكة , قفشات حب , قفشات حزن , قفشات حسينية , قفشات صداقة , قفشات اخوة , قفشات منوعة , قفشات خيانة , قفشات فراق , قفشات تحشيش وغيرها
واليكم المجموعة الثالثة
قليلـه جـروحي صـح..بـس الملـح ذواق
الملـح عالنـوع يلجـم مايـدور كـم ...
انة الشوالي جني بدوري الابطال
شفت حسنك كبالي وصحت مــــــش ممكن
خبر فركاك حبيبي أنتشر عالفيس
وياشامت يشوفه يكول أعجبني
تتماشه ويه الروح مثل الحبيبه
كالولي هاي منين؟ كلت المصيبه
حلمت انت يمي ومتغطي وياي
ويكتل هالحلم خليتة بعماقي
ماصبرت روحي وكلت خلة يدوم
ركض ركضت عيوني وجابت اوراقي
اوف امداها الروح جي امنت بيك
وكل ما اريد انساك انسه واحاجيك
تمنين الف اصبع بهاي الايد
لان شايل ندم مو مال اعض خمسه
لان حبك صفى يتلاطم على رؤح
ومن كد الجرؤح جرؤحي مجرؤحه
لاتوصل الحينه الناس ضجت بيك
شارعنه شتكالي وزعلؤ الجيران
من انه اشوفك ماعرف شي صير
احس رؤحي تريد تصير مرجوحه
شرط من انحضن كون اكسر اضلوع
وتشك اذن الشماته ضلوعي بالطكه
تيهت ألفرح بدوله بس أغرإب
جنت أنا طفل بعدني ما أحجي
تيهتك ، كبر ، عنوان مابيه
ظل طول العمر محد يزوره ''
صعب حبك علي مثل الرياضيات
أدري شلون أحبك بل براشيم
من كدما صفنت بشفتك اسنين
سألوني علة اسمي جاوبت وردي
ذكية النار عاشت رافعة الراس
تحرك ما تجامل كان من كان ...
المبادئ والقيم ماتشمل اليشتاك
الهجر رب المذله القيم شعليه؟
كفرت كفره بغيابك هزت الكون
بحيث أبليس صاح استغفر الله
صعبه ويه التحبهم رؤحك تصيرر
مثل عصفؤرر وبحلك مصاييد
المسدس بالعشك موخوش كتال
كلمة راح اعوفـك بالــعشـك اقوى
على موودك الله نطااني عيؤؤن
وكل مأأ ااشووفك احمدالله
صفنتي عليك جنهأ صفنت الأيتام
اذأ شافؤ ابؤ يعايد جهاله
وك حتى رؤح بعدك فاركت الأنفاس
ودكات الكلب شكت شرايني
راح امشي على راسي النوب بلمكلؤب
والمشي العدل قررت اعؤفه
وأنت شعرفك سلمت وتعديت
ماتدري من وراك اطلكت نسؤان
انا بالشده ردتك توكف وياي
لكيت رمح بيد الحاربوني
انه حتاجيت اشمك مثل مسجون
ضل ملهوف يمتى يشم جهاله
بجيت عليك سكته مو بجي بنوح
بجي مكتول اخيه كبال عينه
اني من ابجي عليك ابجي بهدؤؤؤء
مثل الي عرست مجبؤرره
انا مخلؤق مو خالق وكول تهون
شي يغفرها سهام نابته بضلعي
بشر عادي مثلهم وخلقت اعذار
عليج الله يرؤحي خاطري اقتنعي
بتقاطع عيني الك سويت تمثال
ازدحام بعيني من كثر اليصفنون
خيبر فركت بس انه مو كرار
انه بيبان بيتي اتعاجز افتحهن
لأن حلوات كل افعالي وياك
مابيهن ملح حقك عفتني
متت صح بغيابك بس شنو الموت
يراد بغيابك شي بعد اقوى
بكل جرح منك أرتجل بيت
خصة أخر جرح سواني سياب
تدري شلون حالي من يذكروك
يطبولي بلم لو جابو اسمك
جرحي بطول خلكي شلون يراف
شما اطول ابخلكي يطول بالزايد
أفك عيني وأذاني من يمر طاريك
لأن سمعي قليل سمعت بعيوني
الاخرس الله حبه وهيج سواه
خاف يموت لمن يسمع اوداع
تعال ومن تجي لتروح للبيت
نام بجرحي صار بكد غرفتك
خيطت الشفايف خاف كلمه اطيح
شكثر شايل حجي لملكاك حظرته
اذا كلمن يموت انموت وياه
مو بيد الله يعني الموت علواهس
جرحني ولك بس كون ما موت
خاطر من يتهمونك اني ابريك
عرس صار العشك عندك يبطران
كل فتره وكمت واحد تعزمه
جابولي خبر كالولي ناسيك
جا بيد الشماته تودي الاخبار
مثل عريس ما دبرها بللييل
هيج اني بغيابك وجهي فالت
امي اتحلمت شافتني انه وياك
كعدت تبتسم وتصيح ما عافه
يمة وياي كومي نروح للبيت
دخيلج مرت ابويه تريد تكتلني؟؟
اذا متريدني وما تلعب وياي
اخذ مالاتك وفك الشراكه
هلكد ما أخابر والرقم مقفول
كمت أحب ذيج التكلي عذرأ
مدفون بغرامك من قبل هابيل
كبري بوسط روحك ليش متزورة؟؟
صح بكلبي يوجد 1000 محبوب
.. بس الواحد انته وهمه الصفاره
رصيدك بالمحبة بكلبي مفتوح
وغيرك ساعة ويخلص رصيدة
أذا رايد بشر أبد ميخون
عوف الناس كلها وعاشر أمك
طعنوني وكلت وينك يتاج الراس
درت وجهي ولكيتك أنته طاعني
أنا أجروحي أصدقاء بكلبي يتونسون
زحمه أطرد صديق وتخرب الونسه
شفتك نار شاعل وأني بردان
أجيت اتدفه طلعن ذكرياتي
جرحي بكد أبوك براسه طاله شيب
المفروض منك هسه تحترمه
احطك بالقفص واحكم عليك اعدام
رميأ بالدموع السالت بهجرك
انه شاعر حزن مختص بالهموم
ومن هاي الهموم محصل الصيت
اعجبك من اريد اتناول الموت
اخلي المفرده تنكط توابيت
لانك روحي انت وخايف يكولون
شكثر مغرور هذا ويمدح بروحة
صح أنت حلو بس لا تظل مغرور
أكو أحلى من الشكر وتذوبه خاشوكة
مو كلمن ضحك تحكم عليه فرحان
البلابل بالقفص من ضيمهة تغرد
الف مبروووك هجرك شاطر هواي
نجح والله بعذابي وصفكتلة
سليمان افتهم لمن نطقلة الطير
واني اصرخ احبك ليش ماتفهم...؟
يكولون الدنيا حلوة ابلاية نســوان
ياهو الي يجرعها بدون أمه
اذا كلبك نساني وليهسبب ماجاي
تعال بلا كلب خليني اشوفك.
تمنيت الف اصبع بيها هاي الايد
لان شايل ندم مو مال اعض خمسه
ياهله وميت هله بجرحي الجديد
بس مكان اعذرني ماعني الك.
ادور بالدروب البيهه حاجي وياك
بلكت كلمه منك طايحه اسمعهه.
من كثر الطعن كلبي اشتغل ذواق
وعلى الطعنه القويه يصيح الله.
هجم بيت الفراك شكد عليه ذوق
مايختار بس ناس الاحبهم.
صحت على الجرح ها يا جرح خانوك
دنك راسي جرحي وكال ميخالف.
يوميه البس جرح صدكني ماملبوس
حته الناس كالو هذا كشاخ
شلبس ياجرح ردت اكشـــخ بملكاك
جبير اخر جرح كدرتــــــه ماكفة
لجروحي اشتريت اليوم لعابات
كالن عيب مو صرنه شكبرنه
وصل فن الشماتة بكطعك وياي
نفـس عطرك يحطون ويــجوني
صفه لساني بغيابك يرتل احــــــــروف
م. ش. ت. ا. ق. ي. ن. الكم بس تعالو
صـــح عنـــدك جـــمال يــذل العــيون ؟؟؟
بـــس عـــندي كــرامـــه تـــذل جــمالك
جهنم من طبعهة تحرگ الكفار
واني بلا جهنم احرگ بروحـــي
عالم دين صاير ؟ من جنت وياي
ومن بعدك حبيبي بــس اكــفـــر ؟
انته مشكلتك تحبني ؟ وانه مشكلتي احبك ؟
وانــي وانـته اثـنـيـن طـحـنه ابـمـشكــلــه ؟
اذا ما نذكر علي وحسين والعباس
حــرام اعـلـيـنه اذا للـغـيـر نـكـتـــب
لان شحة بنات بهالوكت ياناس
مــانعشك ابد ونعيش وحـــدنــه
كـالـو قـصـتـك كـتـبـوهـه عـالـجـدران
ويــــاهـــو الـيـجـي يـبـجـي علـيـهـه
حسبتك اخو وتشيل عني هموم
وطعنات ال بظهري كلهه من عندك
قبل رمضان اشوفك كون يا ريت
حتى اشبع بحضنك قبل لا صوم
الله حلوو صحنه من مريت
مكتوب بجماله قفشه من الله
ما ضكت الملح من يوم عني مشيت
لان كلشي بغيابك يلجم جروحي
اذا تترك صلاتك تكدر تعود
بس تترك خويك هاي صعبه
يالـــماخذهة منــــي الليلة مــــا اوصيك
حبيبة گلبــــي هاي شتطلب إنطيهه -
انه جروحي اصدقاء بكلبي يتونسون
عيب اطرد صديق وتخرب الونسه
أحلفك ياگلب لاتحب بعد للموت
لأن حب هـ الوكت شو يعتبر ذلَة
اخذ طبع الارض ماتدك باب الغيم
صح عالي المطر بس هو ينزلك
اخذ طبع الارض ماتدك باب الغيم
صح عالي المطر بس هو ينزلك
>> خاص لمنتدى <<
قفشات شعريه عراقية
>> منقول من <<
مكتبة القفشات
>> باقي الاجزاء <<
» قفشات منوعة , قفشات شعرية عراقية - المجموعة الاولى
» قفشات منوعة , قفشات شعرية عراقية - المجموعة الثانية
» قفشات منوعة , قفشات شعرية عراقية - المجموعة الثالثة